ალექსანდრუ ხიჟდეუ
ალექსანდრუ ხიჟდეუ (დ. 30 ნოემბერი, 1811, სოფელი კრისტინეშტი, ბესარაბია — გ. 9 ნოემბერი, 1872, იქვე) — მოლდოველი მწერალი, მეცნიერი. წერდა რუსულ ენაზე. სწავლობდა ჰუმანიტარულ და საბუნებისმეტყველო მეცნიერებებს, უკრაინულ და მოლდოვურ ფოლკლორს. ხიჟდეუს ეკუთვნის ისტორიული მოთხრობა „დუკა“ (1830), „მოლდოვური სონეტები“ (1837), ისტორიული ნოველები, იგავები, ლიტერატურული გამოკვლევები და სხვა.